
I. BENDROSIOS NUOSTATOS

1. [bookmark: _Hlk198540343]VšĮ Kauno kolegija (toliau – perkančioji organizacija), vykdydama šį viešąjį pirkimą numato įsigyti šiluminių punktų, esančių Studentų g. 14, Alytus, ir Studentų g. 17, Alytus, modernizavimo darbus (toliau - Darbai) mažos vertės skelbiamos apklausos pirkimo būdu. Pirkimo objekto pagrindinis kodas pagal BVPŽ: 45259300-0 Katilinių remonto ir priežiūros darbai. 
2. Pirkimas vykdomas vadovaujantis Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“, šiomis Mažos vertės pirkimo sąlygomis (toliau – pirkimo sąlygos), Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtintu Aplinkos apsaugos kriterijų taikymo, vykdant žaliuosius  pirkimus, tvarkos aprašo 4.4.4 p. ir kitais viešuosius pirkimus reglamentuojančiais teisės aktais, Lietuvos Respublikos civiliniu kodeksu.
3. Vartojamos pagrindinės sąvokos, apibrėžtos Viešųjų pirkimų įstatyme.
4. Pirkimas atliekamas Centrinės viešųjų pirkimų informacinės sistemos (toliau – CVP IS) priemonėmis. Skelbimas apie  pirkimą paskelbtas CVP IS interneto adresu: https://viesiejipirkimai.lt/. 
5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl konkurso sąlygų, vadovaujamasi racionalumo principu.
6. Perkančioji organizacija yra pridėtinės vertės mokesčio (toliau – PVM) mokėtoja.
7. Pirkimui skirta lėšų suma yra 29 850,87 Eur be PM, 36 119,55 Eur su PVM. 

II. PIRKIMO OBJEKTAS

8. [bookmark: _Hlk198293955][bookmark: _Hlk97292760]Šio pirkimo objektas šiluminių punktų, esančių Studentų g. 14, Alytus, ir Studentų g. 17, Alytus, modernizavimas (toliau – Darbai) (priedas Nr. 3 „Gyvenamosios (įvairioms socialinėms grupėms) paskirties pastato Studentų g. 14, Alytuje (UNIK.NR.1196-8000-8010) šilumos punkto modernizavimo (paprastojo remonto) projektas“, Statinio projekto dalis: ŠILUMOS GAMYBOS IR TIEKIMO; priedas Nr. 4 „Gyvenamosios (įvairioms socialinėms grupėms) paskirties pastato Studentų g. 14, Alytuje (unik.nr.1196-8000-8010) šilumos punkto modernizavimo (paprastojo remonto) projektas“, Statinio projekto dalis: PROCESŲ VALDYMO IR AUTOMATIZACIJOS; priedas Nr. 5 „Mokslo paskirties (visuomeninių paskirties grupės) pastato Studentų g. 17, Alytuje (unik.nr.1190-0001-8013) šilumos punkto modernizavimo (paprastojo remonto) projektas“, Statinio projekto dalis: ŠILUMOS GAMYBOS IR TIEKIMO; priedas Nr. 6 „Mokslo paskirties (visuomeninių paskirties grupės) pastato Studentų g. 17, Alytuje (unik.nr.1190-0001-8013) šilumos punkto modernizavimo (paprastojo remonto) projektas“, Statinio projekto dalis: PROCESŲ VALDYMO IR AUTOMATIZACIJOS).
9. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4 p. Aplinkos apaugos kriterijai nustatyti Konkurso sąlygų priede Nr. 2 „Sutarties projektas“.
10. Pirkimo objektas į dalis neskaidomas. Pasiūlymas turi būti teikiamas visai Pirkimo objekto apimčiai.
11. Darbų sudėtis, apimtys bei kiti reikalavimai yra nurodyti šiose konkurso sąlygose ir Prieduose: priedas Nr. 3 „Gyvenamosios (įvairioms socialinėms grupėms) paskirties pastato Studentų g. 14, Alytuje (UNIK.NR.1196-8000-8010) šilumos punkto modernizavimo (paprastojo remonto) projektas“, Statinio projekto dalis: ŠILUMOS GAMYBOS IR TIEKIMO; priedas Nr. 4 „Gyvenamosios (įvairioms socialinėms grupėms) paskirties pastato Studentų g. 14, Alytuje (unik.nr.1196-8000-8010) šilumos punkto modernizavimo (paprastojo remonto) projektas“, Statinio projekto dalis: PROCESŲ VALDYMO IR AUTOMATIZACIJOS; priedas Nr. 5 „Mokslo paskirties (visuomeninių paskirties grupės) pastato Studentų g. 17, Alytuje (unik.nr.1190-0001-8013) šilumos punkto modernizavimo (paprastojo remonto) projektas“, Statinio projekto dalis: ŠILUMOS GAMYBOS IR TIEKIMO; priedas Nr. 6 „Mokslo paskirties (visuomeninių paskirties grupės) pastato Studentų g. 17, Alytuje (unik.nr.1190-0001-8013) šilumos punkto modernizavimo (paprastojo remonto) projektas“, Statinio projekto dalis: PROCESŲ VALDYMO IR AUTOMATIZACIJOS. Tiekėjai turi įvertinti visus pirkimo objektą sudarančius, pirkimo dokumentacijoje numatytus darbus, nepriklausomai nuo to, kurioje dokumentacijos vietoje šie darbai yra aprašyti, taip pat sutarties projekto sąlygas. 
12. Jeigu pirkimo dokumentacijoje yra nurodyti konkrečių medžiagų ar gaminių gamintojai, prekės ženklai, proceso pavadinimai ar pan., tiekėjai gali numatyti lygiaverčius, ne blogesnių charakteristikų gaminius ar medžiagas. Darbų kiekių žiniaraščiai pateikti kaip priemonė pasiūlymo kainai apskaičiuoti. Pirkimo dokumentuose nurodyti Darbų kiekiai (fiziniais mato vienetais) yra orientaciniai. Faktiniai Darbų kiekiai, reikalingi Techninėje specifikacijoje numatytiems darbams įvykdyti, gali būti iki 15 proc. didesni arba mažesni už nurodytus Darbų kiekius. Faktiniai Darbų kiekiai, viršijantys nustatytą 15 proc. svyravimo ribą, turi būti laikomi papildomais darbais arba atsisakomais darbais, ir turi būti perkami papildomai arba atsisakomi pagal pirkimo sutarties projekte (šių konkurso sąlygų  Priedas 2) numatytas sąlygas.
13. Tiekėjai gali teikti pasiūlymus tik visai pirkimo objekto apimčiai.
14. Darbų atlikimo terminas – 3 (trys) mėnesiai nuo sutarties pasirašymo dienos. Darbų atlikimo termino pratęsimas nenumatytas. Darbų atlikimo terminas yra esminė sutarties sąlygų dalis. Į darbų atlikimo terminą neįskaitomas darbų atlikimo sustabdymo laikotarpis, kurio poreikis atsiranda ne dėl tiekėjo kaltės.
15. Tiekėjai pasiūlyme privalo įvertinti visas pirkimo sutarčiai įvykdyti reikalingas sąnaudas –nurodytiems darbams atlikti reikalingų medžiagų, gaminių, mechanizmų eksploatacijos ir darbo užmokesčio vertę, socialinio draudimo mokesčius, pridėtinės vertės mokesčius, kitus reikalingus mokesčius bei kitas reikalingas išlaidas, kurias turi numatyti profesionalus ir atsakingas tiekėjas, taip pat reikiamų pažymų gavimą pagal galiojančių teisės aktų reikalavimus, jei yra reikalinga, bei visus atstatymo darbus. Po pasiūlymų pateikimo termino nebebus priimtas joks reikalavimas pakeisti pasiūlymo sumą, darbų kiekius arba sąlygas, grindžiamas tiekėjo klaidomis ar praleidimais. Jeigu vykdant rangos sutartį paaiškės, kad rangovas turi patirti išlaidų ar atlikti darbus, kuriuos jis privalėjo įtraukti į savo sąnaudas pagal Perkančiosios organizacijos pateiktus pirkimo dokumentus ar jų paaiškinimus, tai šiuos darbus atlikti ar išlaidas padengti rangovas privalės savo sąskaita.  
16. Tiekėjai, dalyvaujantys pirkimo procedūroje, atsako už rūpestingą visų pirkimo dokumentų išnagrinėjimą, įskaitant pateiktus visus išleistus paaiškinimus bei papildymus, taip pat už pateikiamos informacijos apie visas sąlygas bei įsipareigojimus, galinčius turėti įtakos pasiūlymo sumai ar pobūdžiui arba Darbų atlikimui, gavimą. 
17. Konkurso dalyviams bus sudaryta galimybė apsilankyti darbų vietoje. Objektą apžiūrėti bus galima iš anksto sutartu laiku 2024 m. gegužės 23-26 d. Apžiūros protokolai nebus rašomi. Pirkimo dalyviai visus klausimus, iškilusius apžiūrint statybvietę, turi pateikti CVP IS susirašinėjimo priemonėmis bendra tvarka. Pirkimo dalyviai, iki pasiūlymų pateikimo neapžiūrėję statybvietės ir jos apylinkių, patys prisiima visa su tuo susijusią riziką. Dėl objekto apžiūros kreiptis į Alytaus pastatų komplekso ūkio dalies vedėją Algirdą Beitnarą, mob. tel. +370 684 14272.
18. Darbų atlikimo vieta: Studentų g. 14, Alytus, ir Studentų g. 17, Alytus.

III. TIEKĖJŲ PAŠALINIMO PAGRINDAI

19. Pirkime nebus naudojamas Europos bendrasis viešojo pirkimo dokumentas (EBVPD). 
20. Perkančioji organizacija tiekėjo kvalifikacijos netikrins. Tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
21. Reikalavimai dėl Tiekėjų pašalinimo pagrindų. 

1 lentelė. Tiekėjų pašalinimo pagrindai.
	Eil. Nr.
	Tiekėjo pašalinimo pagrindas
	
	Tiekėjo pašalinimo pagrindo nebuvimą įrodantys dokumentai

	1.
	Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	VPĮ 46 straipsnio 4 dalies 6 punktas

	Iš Lietuvoje įsteigtų subjektų įrodančių dokumentų nereikalaujama. 
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, bus atsižvelgiama į pagal VPĮ 91 straipsnį skelbiamą informaciją vokų plėšimo dieną: 
https://vpt.lrv.lt/lt/pasalinimo-pagrindai-1/nepatikimi-tiekejai-1



	2.
	Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	VPĮ 46 straipsnio 4 dalies 4 punktas

	Iš Lietuvoje įsteigtų subjektų įrodančių dokumentų nereikalaujama.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, bus atsižvelgiama į pagal VPĮ 52 straipsnį skelbiamą informaciją vokų plėšimo dieną: 

https://vpt.lrv.lt/melaginga-informacija-pateikusiu-tiekeju-sarasas-3




22. Pašalinimo pagrindai taikomi tiekėjui. Jei pasiūlymą teikia ūkio subjektų grupė – pašalinimo pagrindai taikomi visiems tos grupės nariams. Jei dalies darbų atlikimą tiekėjas numato perduoti vykdyti subrangovams, jis savo pasiūlyme privalo nurodyti, kokius subrangovus, kokiems darbams, ir kokiai jų daliai (procentais) jis ketina pasitelkti. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. Tų pačių subrangovų dalyvavimas kelių tiekėjų pasiūlymuose nėra ribojamas. 
23.  Tiekėjo kvalifikacija dėl teisės verstis atitinkama veikla nėra tikrinama visa apimtimi. Vadovaujantis VPĮ 35 str. 2 d. 3 p., sutarties projekte (2 priedas) nustatytas tiekėjo įsipareigojimas, kad pirkimo sutartį vykdys tik tokią teisę turintys asmenys. Šio tiekėjo įsipareigojimo nesilaikymas laikomas esminiu sutarties sąlygų pažeidimu ir, tokiu atveju, užsakovas turi teisę vienašališkai nutraukti sutartį.

IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

24. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
25. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

V. PASIŪLYMŲ RENGIMAS, PATEIKIMAS, KEITIMAS

26. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
27. Pasiūlymas, įskaitant pasiūlymo galiojimo užtikrinimo dokumentą, turi būti pateikiamas tik elektroninėmis priemonėmis, naudojant CVP IS, pasiekiamoje adresu https://viesiejipirkimai.lt/. 
28. Perkančioji organizacija reikalauja, kad pateiktas pasiūlymas būtų pasirašytas juridinio asmens vadovo ar jo įgalioto asmens parašu. Perkančioji organizacija nereikalauja, kad pateiktas pasiūlymas būtų pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73).
29. Pasiūlymai, pateikti popierinėje formoje, arba ne perkančiosios organizacijos nurodytomis elektroninėmis priemonėmis bus atmesti kaip neatitinkantys pirkimo dokumentų reikalavimų, ir nenagrinėjami. 
30. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt/). 
31. Jeigu pasiūlymą pasirašo ne tiekėjo vadovas, turi būti pateiktas tiekėjo vadovo įgaliojimas pasiūlymą pasirašančiam asmeniui.
32. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).
33. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas vertėjo parašu.
34. Tiekėjas savo pasiūlymą privalo parengti CVP IS pasiūlymo lango eilutėje „Prisegti dokumentai“ pateikdamas užpildytą pasiūlymo formą ir reikalaujamus dokumentus.
35. Pasiūlymą sudaro tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma (perkančioji organizacija pasilieka sau teisę pareikalauti dokumentų originalų).  Kartu su pasiūlymu užpildytų sąnaudų kiekių žiniaraščių pateikti nereikia. Užpildyto sąnaudų kiekių žiniaraščio bus prašomas pateikti tik nustatyto laimėtojo, kuris bus pridedamas prie pasirašomos sutarties (pateikiamas per 5 kalendorines dienas po sutarties pasirašymo, bet ne vėliau nei pradėti darbai) ir bus naudojamas siekiant įvertinti atsisakomus ir (ar) papildomus darbus, jeigu sutarties vykdymo metu atsirastų toks poreikis. Perkančioji organizacija pasilieka teisę reikalauti sąmatų iš tiekėjo, kurio pasiūlymo kaina būtų pripažinta kaip neįprastai maža. 
36. CVP IS pasiūlymo lango eilutėje „Prisegti dokumentai“ turi būti pateikti šie reikalaujami dokumentai:
36.1. ,,Pasiūlymas“ (forma pridedama, 1 priedas), parengtas elektroninėje formoje. Pageidautina, kad pasiūlymo forma CVP IS būtų „prisegta“ atskiru failu, pavadinimu „Pasiūlymas“. Tiekėjai pasiūlyme turi nurodyti, kokius subrangovus ir kokiai sutarties daliai ketinama pasitelkti, kokia pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos VPĮ 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, viešojo pirkimo komisija (toliau vadinama – Komisija) ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra;
36.2. jungtinės veiklos sutarties kopija (kai pasiūlymą teikia ūkio subjektų grupė);
36.3. įgaliojimas pasirašyti pasiūlymą (jei taikoma);
36.4. kiti konkurso sąlygose numatyti dokumentai.
37. Tiekėjas gali pateikti tik vieną pasiūlymą. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis. 
38. Tiekėjas, pateikdamas pasiūlymą, turi siūlyti visą pirkimo dokumentuose nurodytą pirkimo objekto apimtį.
39. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
40. Pasiūlymas turi būti pateiktas iki skelbime apie pirkimą nurodytos datos. (Lietuvos Respublikos laiku) tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
41. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Dokumentus, kurie yra konfidencialūs, ar pasiūlymo dokumentuose esančią konfidencialią informaciją tiekėjai turi nurodyti Pasiūlymo formos (šių konkurso sąlygų 1 priedas) skiltyje „Konfidenciali informacija“ arba aiškiai pažymėti užrašu/spaudu „Konfidencialu“.
42. Atsižvelgiant į Viešųjų pirkimų įstatymo 86 straipsnio 9 dalies reikalavimus dėl pasiūlymo ir pirkimo sutarties paskelbimo CVP IS, prašome tiekėjų dokumentus, kuriuose yra konfidenciali informacija, teikiant pasiūlymą CVP IS, talpinti atskirame segtuve, pažymėtame „Pasiūlymo konfidenciali dalis“.
43. Perkančioji organizacija, viešojo pirkimo komisija ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią.
44. Visas tiekėjo pasiūlymas negali būti laikomi konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija gali būti, įskaitant, bet neapsiribojant, komercinė (gamybinė) paslaptis ir konfidencialieji pasiūlymų aspektai. 
45. Konfidencialia negalima laikyti informacijos:
45.1. jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;
45.2. jeigu tai pažeistų Viešųjų pirkimų įstatymo 33 ir 58 straipsniuose nustatytus reikalavimus dėl paskelbimo apie sudarytą pirkimo sutartį, dalyvių informavimo, įskaitant informaciją apie pasiūlyme nurodytą darbų kainą, išskyrus jos sudedamąsias dalis;
45.3. pateiktos tiekėjų pašalinimo pagrindų nebuvimą, atitiktį kvalifikacijos reikalavimams, išskyrus informaciją, kurią atskleidus būtų pažeisti Lietuvos Respublikos asmens duomenų teisinės apsaugos įstatymo reikalavimai ar tiekėjo įsipareigojimai pagal su trečiaisiais asmenimis sudarytas sutartis;
45.4. informacija apie pasitelktus ūkio subjektus, kurių pajėgumais remiasi tiekėjas, ir subrangovus, išskyrus informaciją, kurią atskleidus būtų pažeisti Asmens duomenų teisinės apsaugos įstatymo reikalavimai.
46. Jeigu tiekėjo pasiūlyme esanti informacija, atitinkanti šių konkurso sąlygų 45.1–45.4 punktuose nurodytą informaciją, bus pažymėta kaip „konfidenciali“, ir jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 5 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
47. Pasiūlymuose nurodoma darbų kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede – Pasiūlymo forma.
48. Apskaičiuojant kainą, turi būti atsižvelgta į visą šiuose konkurso dokumentuose nurodytą darbų apimtį, kainos sudėtines dalis, Medžiagų, gaminių ir darbų kiekių žiniaraščius bei sutarties projekto reikalavimus ir pan. Į perkamų darbų kainą įeina visi mokesčiai ir visos tiekėjo išlaidos. PVM turi būti nurodomas atskirai. Pasiūlymo kaina bei tarpinės sumos nurodomos dvejų skaitmenų po kablelio tikslumu. Konkurso dalyviai atsako už visų pirkimo dokumentų išnagrinėjimą, įskaitant konkurso sąlygų paaiškinimus ir papildymus. 
49. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90 dienų po pasiūlymų pateikimo termino. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
50. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą.
51. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia Viešųjų pirkimų įstatymo nustatyta tvarka ir išsiunčia visiems tiekėjams, kurie prisijungė prie pirkimo. Apie naują pasiūlymų pateikimo terminą perkančioji organizacija paskelbia CVP IS bei praneša tik CVP IS priemonėmis prie pirkimo prisijungusiems tiekėjams. [Tiekėjų prisijungimo prie pirkimo instrukcija pateikiama interneto svetainėje: https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/]. 
52. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą neprarasdamas teisės į pasiūlymo galiojimo užtikrinimą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą raštu iki pasiūlymų pateikimo termino pabaigos. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atsiimti bei pakeisti. [Kaip atsiimti ar pakeisti pasiūlymą, instrukcija pateikiama interneto svetainėje: https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/]. 
53. Tiekėjo teikiamas pasiūlymas (visas pasiūlymas ar pasiūlymo dokumentas, kuriame nurodyta kaina) gali būti užšifruojamas. Tiekėjas, nusprendęs pateikti užšifruotą pasiūlymą, turi:
53.1. iki pasiūlymų pateikimo termino pabaigos, nurodytos šių konkurso sąlygų 40 punkte, naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). [Instrukciją, kaip tiekėjui užšifruoti pasiūlymą, galima rasti Viešųjų pirkimų tarnybos interneto svetainėje: https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/.]
53.2. iki vokų atplėšimo procedūros pradžios, nurodytos šių konkurso sąlygų 64 punkte, CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms ar kitais išskirtiniais atvejais, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį pateikti kitomis priemonėmis: elektroniniu paštu – elena.miezetyte@kaunokolegija.lt. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
54. Jeigu tiekėjas pateikia užšifruotą visą pasiūlymą, bet iki vokų atplėšimo procedūros pradžios dėl savo kaltės nepateikia slaptažodžio arba pateikia neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas.
55. Jeigu tiekėjas pateikia užšifruotą tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus, bet iki vokų atplėšimo procedūros (posėdžio) pradžios dėl savo kaltės nepateikia slaptažodžio arba pateikia neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo dokumento, kuriame nurodyta pasiūlymo kaina, – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

VI. PASIŪLYMŲ GALIOJIMO UŽTIKRINIMAS

56. Perkančioji organizacija nereikalauja pateikti pasiūlymo galiojimo užtikrinimą. 

VII. KONKURSO SĄLYGŲ PAAIŠKINIMAS IR PATIKSLINIMAS

57. Konkurso sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti konkurso sąlygas gali būti pateikiami perkančiajai organizacijai CVP IS susirašinėjimo priemonėmis likus ne mažiau kaip 2 darbo dienoms iki pasiūlymų pateikimo termino pabaigos.
58. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti konkurso sąlygas.
59. Perkančioji organizacija visus CVP IS priemonėmis gautus prašymus paaiškinti ar patikslinti konkurso sąlygas vertins vienu kartu ir atsakymus teiks ne vėliau kaip likus 1 darbo dienai iki pasiūlymų pateikimo termino pabaigos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti konkurso sąlygas. Atsakymai į tiekėjų klausimus ar konkurso sąlygų paaiškinimai, patikslinimai perkančiosios organizacijos iniciatyva paskelbiami CVP IS bei teikiami tik CVP IS priemonėmis prie pirkimo prisijungusiems tiekėjams.
60. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
61. Perkančioji organizacija nerengs susitikimų su tiekėjais dėl pirkimo dokumentų paaiškinimų.
62. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę tiekėjai).
63. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) ar susitikimo protokolų išrašų (jeigu susitikimai įvyks) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi perkančiajai organizacijai.

VIII. VOKŲ SU PASIŪLYMAIS ATPLĖŠIMO PROCEDŪROS

64. [bookmark: _Ref60481995][bookmark: _Ref58464629][bookmark: _Ref60481998][bookmark: _Ref58464669]Pradinis susipažinimas su tiekėjų pasiūlymais, gautais CVP IS priemonėmis prilyginamas vokų su pasiūlymais atplėšimui. Susipažinimo su tiekėjų pasiūlymais, gautais CVP IS priemonėmis, (toliau – vokų su pasiūlymais atplėšimo) procedūra, vyks nuotoliniu būdu, skelbime apie pirkimą nurodytą datą.
65. Vokų su pasiūlymais atplėšimo procedūroje turi teisę dalyvauti viešuosius pirkimus kontroliuojančių institucijų atstovai. Tiekėjų atstovai vokų atplėšimo procedūroje nedalyvauja.
66. Vokų su pasiūlymais atplėšimo procedūroje skelbiamas pasiūlymą pateikusio tiekėjo pavadinimas, pasiūlyme nurodyta kaina ir pranešama, ar pasiūlymas pateiktas perkančiosios organizacijos nurodytomis elektroninėmis priemonėmis.
67. Tolesnes pasiūlymų nagrinėjimo, vertinimo ir palyginimo procedūras atlieka pirkimo komisija.

IX. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

68. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.
69. Pirkimo komisija tiekėjų pasiūlymus vertins tokiu eiliškumu:
69.1. Vertins ar nėra ekonomiškai naudingiausią pasiūlymą pateikusio dalyvio pašalinimo pagrindų, kaip numatyta konkurso sąlygų 1 lentelėje;
69.2. vertins tiekėjų pasiūlymų atitikimą pirkimo dokumentų reikalavimams.
70. Šių konkurso sąlygų 69 punkte nustatyta tvarka bus vertinamas tik tas pasiūlymas, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. Perkančiosios organizacijos neatmesti pasiūlymai vertinami pagal ekonominio naudingumo kriterijų – kainą. Bus vertinama bendra pasiūlymo kaina su PVM.
71. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną
72. Jeigu pateiktame pasiūlyme Perkančioji organizacija randa pasiūlyme nurodytos kainos apskaičiavimo klaidų, jis privalo CVP IS susirašinėjimo priemonėmis paprašyti tiekėjų per jo nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo procedūros metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
73. Jei dalyvio pasiūlyme nurodyta Darbų ar jų sudedamųjų dalių kaina atrodo neįprastai maža, perkančioji organizacija reikalauja, kad dalyvis pagrįstų pasiūlyme nurodytą darbų ar jų sudedamųjų dalių kainą. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
74. Perkančioji organizacija tikrina, ar su pasiūlymu yra pateikti šių konkurso sąlygų 1-oje lentelėje nurodyti dokumentai (jei taikoma). Perkančioji organizacija, įvertinusi pateiktą informaciją ir, jeigu taikytina, šių konkurso sąlygų 68 punkte nurodytuose dokumentuose pateiktą informaciją. 
75. Jeigu tiekėjas nėra pateikęs šių konkurso sąlygų 8 punkte nurodytų dokumentų, Perkančioji organizacija kreipiasi į tiekėją ir prašo šį dokumentą pateikti per protingą terminą. 
76. Tikrina, ar pasiūlymas atitinka pirkimo dokumentuose nustatytus reikalavimus, jei reikia, kreipiasi dėl pasiūlymo paaiškinimo ir pan. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija privalo nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo pašalinimo pagrindų nebuvimo, atitikties kvalifikacijos reikalavimams, tiekėjo įgaliojimas asmeniui pasirašyti pasiūlymą, jungtinės veiklos sutartis, pasiūlymo galiojimą užtikrinimą patvirtinantis dokumentas ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina. Kiti tiekėjo pasiūlymo dokumentai ar duomenys gali būti tikslinami, pildomi arba aiškinami vadovaujantis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis Pasiūlymų patikslinimo, papildymo ar paaiškinimo taisyklėmis.
77. Iškilus klausimams dėl pasiūlymų turinio ir Perkančiajai organizacijai CVP IS susirašinėjimo priemonėmis paprašius, tiekėjai privalo per nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės. 
78. Tiekėjo pateiktų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai siunčiami perkančiajai organizacijai tik CVP IS susirašinėjimo priemonėmis.
79. Derybos nebus vykdomos.
80. Pasiūlymų atmetimo pagrindai:
80.1.  tiekėjas Komisijos prašymu nepratęsia pasiūlymo galiojimo;
80.2. tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio;
80.3. tiekėjas turi būti pašalintas vadovaujantis konkurso sąlygų nuostatomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems pagal konkurso sąlygas, keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir perkančiosios organizacijos nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą;
80.4. tiekėjas neatitinka konkurso sąlygose nustatytų aplinkos apsaugos vadybos sistemos reikalavimų, kaip numatyta konkurso sąlygų 9 punkte;
80.5. per perkančiosios organizacijos nustatytą terminą nepatikslino, nepapildė, nepaaiškino savo pasiūlymo;
80.6. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
80.7. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis. 
80.8. Pasiūlymas nepriimtinas, nes jame pasiūlyta kaina viršija viešajam pirkimui skirtas lėšas, perkančiosios organizacijos nustatytas prieš pradedant pirkimo procedūrą, išskyrus VPĮ 45 straipsnio 1 dalies 5 punkte numatytus atveju; 
80.9. pasiūlyme nurodyta neįprastai maža kaina ir tiekėjas nepateikia tinkamų pasiūlytos neįprastai mažos kainos pagrįstumo įrodymų.

X. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO, PIRKIMO PROCEDŪRŲ NUTRAUKIMAS

81. Perkančioji organizacija, norėdama priimti sprendimą dėl laimėjusio pasiūlymo, nedelsdama įvertinta ekonomiškai naudingiausią pasiūlymą. Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas CVP IS pateiktas anksčiausiai. Į pasiūlymų eilę traukiami visi, išskyrus atmesti, pasiūlymai, pažymint, kurie pasiūlymai nebuvo įvertinti, kaip numatyta konkurso sąlygų 70 p.
82. Perkančioji organizacija, sudariusi pasiūlymų eilę, gali priimti sprendimą dėl laimėjusio pasiūlymo ir pirkimo sutarties sudarymo. Laimėjusiu pasiūlymas pripažįstamas vadovaujantis Viešųjų pirkimų įstatymo 45 straipsnio 1 dalies nuostatomis.
83. Perkančioji organizacija suinteresuotiems dalyviams ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia šių konkurso sąlygų 81 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar pradėti pirkimą iš naujo.
84. Perkančioji organizacija, gavusi suinteresuoto dalyvio raštu pateiktą prašymą, ne vėliau kaip per 15 dienų nuo jo gavimo dienos išsamiai pateikia šią informaciją:
84.1. dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;
84.2. dalyviui, kurio pasiūlymas buvo atmestas, – pasiūlymo atmetimo priežastis.
85. Konkursą laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.
86. Sutarties sudarymo atidėjimo terminas netaikomas.
87. Jeigu tiekėjas, kurio pasiūlymas pripažintas laimėjusiu, raštu ar pranešimu CVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį, ir perkančioji organizacija turi teisę į tokio tiekėjo pasiūlymo galiojimo užtikrinimą. Tuo atveju perkančioji organizacija, prieš tai patikrinusi tiekėjo pašalinimo priežasčių nebuvimo, kvalifikacijos reikalavimo, kaip nurodyta šių konkurso sąlygų  IX skyriuje, siūlo sudaryti pirkimo sutartį dalyviui, kurio pasiūlymas pagal pasiūlymų eilę yra pirmas po dalyvio, atsisakiusio sudaryti pirkimo sutartį.
88. Perkančioji organizacija turi teisę bet kuriuo metu iki pirkimo sutarties sudarymo nutraukti pirkimo procedūras.
89. Perkančioji organizacija neatlygina dalyviams nuostolių, patirtų dėl pirkimo procedūrų nutraukimo.

XI. PRETENZIJŲ IR SKUNDŲ NAGRINĖJIMO TVARKA

90. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę ginčyti perkančiosios organizacijos veiksmus pagal Viešųjų pirkimų įstatymo 101 straipsnio nuostatas.
91. Tiekėjas, norėdamas iki pirkimo sutarties sudarymo teisme ginčyti perkančiosios organizacijos sprendimus ar veiksmus, pirmiausia raštu (faksu, elektroninėmis priemonėmis (CVP IS priemonėmis) arba pasirašytinai per pašto paslaugos teikėją ar kitą tinkamą vežėją) turi pateikti pretenziją perkančiajai organizacijai.
92. Pretenzijos turi būti pateiktos laikantis Viešųjų pirkimų įstatymo 102 straipsnyje nustatytų terminų:
92.1. per 5 darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos, o jeigu šis pranešimas nebuvo siunčiamas elektroninėmis priemonėmis, – per 15 dienų nuo pranešimo išsiuntimo tiekėjams dienos;
92.2. per 5 darbo dienas nuo paskelbimo apie perkančiosios organizacijos priimtą sprendimą dienos, jeigu Viešųjų pirkimų įstatyme nėra reikalavimo raštu informuoti tiekėjus apie perkančiosios organizacijos priimtus sprendimus.
93. Perkančioji organizacija privalo nagrinėti tik tas tiekėjų pretenzijas, kurios gautos iki pirkimo sutarties sudarymo dienos ir pateiktos laikantis Viešųjų pirkimų įstatymo 102 straipsnio 1 dalyje nustatytų (šių konkurso sąlygų 102 punkte nurodytų) terminų. Perkančioji organizacija nenagrinės pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.
94. Perkančioji organizacija negali sudaryti pirkimo sutarties anksčiau kaip po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
95. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
96. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti perkančiajai organizacijai prašymo ar ieškinio kopiją su gavimo teisme įrodymais.
97. Perkančioji organizacija, gavusi tiekėjo prašymo ar ieškinio teismui kopiją, negali sudaryti pirkimo sutarties ar preliminariosios sutarties, kol nesibaigė atidėjimo terminas ar Viešųjų pirkimų įstatymo 103 straipsnio 2 dalyje nurodyti terminai ir kol perkančioji organizacija negavo teismo pranešimo apie:
97.1. motyvuotą teismo nutartį, kuria atsisakoma priimti ieškinį;
97.2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;
97.3. teismo rezoliuciją priimti ieškinį netaikant laikinųjų apsaugos priemonių.
98. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai perkančioji organizacija išsiunčia tiekėjams pranešimus ir nurodo terminų pratęsimo priežastis.
99. Perkančioji organizacija, sužinojusi apie teismo sprendimą dėl tiekėjo prašymo ar ieškinio, ne vėliau kaip per 3 darbo dienas raštu informuoja suinteresuotus dalyvius apie teismo priimtus sprendimus.

XII. PIRKIMO SUTARTIES SĄLYGOS

100. Pirkimo sutarties projektas yra pateiktas šių konkurso sąlygų 2 priede.
101. Pirkimo sutarties sąlygos pirkimo sutarties galiojimo laikotarpiu gali būti keičiamos laikantis Viešųjų pirkimų įstatymo 89 straipsnio nuostatų.

Pirkimo sąlygų priedas Nr. 1 
„Pasiūlymo forma“
PASIŪLYMO FORMA

Pateikiama atskiru failu „1 priedas Pasiūlymo forma“.
__________


[bookmark: _Ref39586171][bookmark: _Ref39673580][bookmark: _Ref39674283][bookmark: _Toc193362022]Pirkimo sąlygų priedas Nr. 2
„Sutarties projektas“
SUTARTIES PROEJKTAS

Pateikiama atskiru failu „2 priedas Sutarties projektas“.
__________


Pirkimo sąlygų priedas Nr. 3

GYVENAMOSIOS (ĮVAIRIOMS SOCIALINĖMS GRUPĖMS) PASKIRTIES PASTATO STUDENTŲ G. 14, ALYTUJE (UNIK.NR.1196-8000-8010) ŠILUMOS PUNKTO MODERNIZAVIMO (PAPRASTOJO REMONTO) PROJEKTAS; STATINIO PROJEKTO DALIS: ŠILUMOS GAMYBOS IR TIEKIMO

Pateikiama atskiru failu „3 priedas Šilumos gamybos ir tiekimo projektas Studentų g. 14“
__________




Pirkimo sąlygų priedas Nr. 4

GYVENAMOSIOS (ĮVAIRIOMS SOCIALINĖMS GRUPĖMS) PASKIRTIES PASTATO STUDENTŲ G. 14, ALYTUJE (UNIK.NR.1196-8000-8010) ŠILUMOS PUNKTO MODERNIZAVIMO (PAPRASTOJO REMONTO) PROJEKTAS; STATINIO PROJEKTO DALIS: PROCESŲ VALDYMO IR AUTOMATIZACIJOS

Pateikiama atskiru failu „4 priedas Procesų valdymo ir automatizacijos projektas studentų g. 14“.
__________




Pirkimo sąlygų priedas Nr. 5

MOKSLO PASKIRTIES (VISUOMENINIŲ PASKIRTIES GRUPĖS) PASTATO STUDENTŲ G. 17, ALYTUJE (UNIK.NR.1190-0001-8013) ŠILUMOS PUNKTO MODERNIZAVIMO (PAPRASTOJO REMONTO) PROJEKTAS; STATINIO PROJEKTO DALIS: ŠILUMOS GAMYBOS IR TIEKIMO

[bookmark: _Hlk198643467]Pateikiama atskiru failu „5 priedas Šilumos gamybos ir tiekimo projektas Studentų g. 17“.
__________


Pirkimo sąlygų priedas Nr. 6

MOKSLO PASKIRTIES (VISUOMENINIŲ PASKIRTIES GRUPĖS) PASTATO STUDENTŲ G. 17, ALYTUJE (UNIK.NR.1190-0001-8013) ŠILUMOS PUNKTO MODERNIZAVIMO (PAPRASTOJO REMONTO) PROJEKTAS; STATINIO PROJEKTO DALIS: PROCESŲ VALDYMO IR AUTOMATIZACIJOS

Pateikiama atskiru failu „6 priedas Procesų valdymo ir automatizacijos projektas studentų g. 17“.
__________
[bookmark: _GoBack]

